Hierdie lesreeks kyk na hoe ek as kind van God ‘n verskil in die wêreld kan maak deur die manier hoe ek leef en deur anders te lyk as die wêreld. Kyk gerus na ons ‘Blogpost’ #Sleutelgedagtes: Handleiding vir die gebruik van ons lesse, dit gee ‘n uiteensetting van ons lesse.
Hoe proe kos sonder sout? Hoe lyk ons lewens as kinders van God as ons nie ‘smaak’ aan die wêreld om ons gee deur anders as die wêreld te leef nie?
Dit help nie ons sê ons is God se kinders, maar dan leef ons soos die wêreld nie – die wêreld moet Christus se beeld in ons kan sien.
Dis baie moeilik om jou vyande lief te hê en die wat jou nie so goed behandel nie, maar dis wat God van ons as Sy kinders verwag, hoe moeilik dit ookal vir ons is.